标题：1334年
历史纪年
公元1334年，元朝元统二年
通鉴记载
顺帝元统二年（甲戌，一三三四年）
春，正月，庚寅朔，朝贺大明殿。监察御史多尔济巴勒上言：“百官逾越班次者，当同失仪论，以惩不敬。”
先是教坊班位在百官后，御史大夫萨迪传旨，俾入班。多尔济巴勒执不可。萨迪曰；“御史不奉诏耶！”多尔济巴勒曰：“事不可行，大夫复奏可也。”
是日，雨血于汴梁，着衣皆赤。
以御史大夫托勒岱为中书平章政事，阿尔哈雅为河南行省左丞相。
丁酉，享于太庙。
甲寅，立行宣政院于杭州。
二月，己未朔，诏内外兴举学校。
癸亥，广西猺寇边，杀官吏。广海官已除而未上者罪之。
甲申，太庙木陛坏，遣官告祭。
是月，滦河、漆河溢，永平诸县水灾。
三月，己丑朔，诏：“科举取士，国子监积分、膳学钱粮，儒人免役，悉依累朝旧制。学校官选有德行学问之人以充。”
辛卯，以阴阳家言，罢造作四年。
癸巳，广西猺贼复起，杀同知元帅吉赖斯，掠库物。遣右丞图噜密实将兵讨之。
癸卯，日食既。
乙巳，中书省言：“益都、真定盗起，请选省、院官往督捕之，仍募能擒获者倍其赏，获三人者与一官。”从之。
壬子，广西庆远府猺寇全州，诏平章政事特默齐统兵二万人击之。
丁巳，诏：“蒙古、色目犯奸盗放伪之罪者，隶宗正府；汉人、南人犯者，属有司。”
湖广旱，自是月不雨至于八月。
夏，四月，戊午朔，日有食之。
壬申，命腾吉斯为总管高丽、女真、汉军万户府达鲁花赤，与满济勒噶台，并为御史大夫。
丁丑，太白经天。
己卯，奉文宗神主祔于太庙，躬行告祭之礼，乐用宫悬，礼三献。先是御史台言：“郊庙，国之大典，王者必行亲祀之礼，所以尽尊尊、亲亲之诚，宜因升祔有事于太庙。”帝从之。
是日，罢夏季时享。
壬午，帝命录许衡孙从宗为章佩监异珍库提点。
癸未，立盐局于京师南北城，官自卖盐，以革专利之弊。
乙酉，中书省言佛事布施费用太广，请除累朝期年忌日之外，馀皆罢，从之。
是月，帝如上都。
集贤大学士陈颢扈从至龙虎台，帝命颢造膝前，握其手曰：“卿累朝老臣，更事多矣，凡政事宜极言无隐。”颢顿首谢。颢每集议，其言无不剀切。
河南旱，自是月不雨至于八月。
五月，己丑，宦者博啰特穆尔传皇后旨，取盐十万引入中政院。
辛卯，以腾吉斯代萨敦为中书左丞相，萨敦仍商量中书省事。
戊申，诏文济王曼济镇大名，云南王阿噜镇云南。
是月，赠故中书平章政事王泰亨谥清宪。
旧令，三品以上官，立朝有大节及有大功勋于王室者，得赐功臣号及谥。时寝冗滥失实，惟泰亨在中书时，安南请佛书，请以《九经》赐之，使高丽不受礼遗，为尚书贫不能自给，故特赐是谥。
赠漳州万户府知事阚文兴英毅侯，妻王氏贞烈夫人，庙号双节。
六月，戊午，淮水涨，山阳县满浦、清冈等处民畜房舍多漂溺。乙亥，腾吉斯辞左丞相不拜，复命萨敦为左丞相。
辛巳，诏蒙古、色目人行父母丧。
癸未，复立缮工司，造缯帛。
乙酉，追封雅克特穆尔为德王，谥忠武。
是月，彰德雨白毛。民谣云“天雨线，民起怨，中原地，事必变。”
秋，七月，丁亥，戒阴阳人毋得于贵戚之家妄言祸福。
辛卯，祭太祖、太宗、睿宗三朝御容，罢秋季时享。
壬辰，帝幸大安阁。是日，宴侍臣于奎章阁。
壬寅，诏：“蒙古、色目人犯盗者免刺。”
是日至九月，太白屡经天。
监察御史多尔济巴勒条陈九事：“一曰比日幸门渐启，刑罚渐差，无功者觊觎希赏，有罪者侥幸求免。恐刑政渐弛，纪纲渐紊，劳臣何以示劝，奸臣何以警惧！二曰天下之财皆出于民，民竭其力以佐公上，而用犹不足，则嗟怨之气，上干阴阳之和，水旱灾变所由生也。宜专命中书省官二员，督责户部，议定减省，罢不急之工役，止无名之赏赐。三曰禁中常作佛事，权宜停止。四曰官府日增，选法愈敝，宜省冗员。五曰均公田。六曰铸钱币。七曰罢山东田赋总管府。八曰蠲河南自实田粮。九曰禁取姬妾于海外。”
八月，辛未，赦天下。
京师地震，鸡鸣山崩，陷为池，方百里，人死者甚众。
癸未，中书平章政事阿尔哈雅罢。
是月，南康路旱蝗，赈之。
九月，辛卯，帝至自上都。
甲午，猺贼陷贺州，发河南、江浙、江西、湖广诸军及八番义从军，命广西寅慰使都元帅章巴延将以击之。
壬子，赈吉安路水灾。
冬，十月，乙卯朔，正内外官朝会仪班次，一依品从。
戊午，享于太庙。
辛酉，以侍御史许有壬为参知政事，知经筵事。
丁卯，立湖广黎兵屯田万户府。
己卯，上皇太后尊号曰：“赞天开圣仁寿徽懿昭宣皇太后。”赦天下，免今年民租之半，内外官四品以下减一资。
先是监察御史台布哈率同列上章，言婶母不宜加徽称，太后怒，欲杀言者，台布哈语众曰：“此事自我发之，甘受诛戮，决不敢累诸公也。”已而太后怒解，曰：“风宪有臣如此，岂不能守祖宗之法乎！”赐金币二匹以旌其直，然其言终不用也。
却献天鹅。
十一月，戊子，中书省臣请发两?宗船下番，为皇后营利。
是月，集贤直学士兼国子祭酒宋本卒。本制行纯白，不可干以私，而笃朋友之义，人有片善，称道不少置。尤以植立斯文自任，知贡举，取进士满百人额；为读卷官，增第一甲为三人。父官南中，贫卖宅以去；居官清慎，饘粥至不给。本未弱冠，聚徒以养亲，殆二十年，历仕通显，犹僦屋以居。
十二月，甲戌，诏整治学校。
是岁，始以珍格皇后配享武宗。时议三朝皇后升祔未决，巴延以问太常博士逯鲁曾曰：“先朝既以珍格皇后无子，不为立主，今所当立者，明宗母耶，文宗母耶？”对曰：“珍格皇后在武宗朝，已膺宝册，则明、文二母皆为妾。今以无子之故不得立主，而以妾母为正，是为臣而废先君之后，为子而封先父子妾，于礼不可。昔燕王慕容垂即位，追废其母后，而立其生母为后以配享先皇，为万世笑。岂可复蹈其失乎？”集贤学士陈颢素嫉鲁曾，乃曰：“唐太宗册曹王明之母为后，是亦二后也，奚为不可？”鲁曾曰：“尧之母为帝喾庶妃，尧立为帝，未闻册以为后而配喾。皇上为大元天子，不法尧、舜而法唐太宗耶？”众服其议，而巴延亦是之，遂以珍格皇后配享武宗，擢鲁曾为监察御史。初，萨逆已死，巴延独秉政，腾吉斯忿然曰：“天下，吾家之天下，巴延何人而位吾上！”遂与其叔父句容郡王达朗达赉潜蓄异心，谋立诸王鸿和特穆尔。帝数召达赉不至，郯王齐齐克图发其谋。腾吉斯伏兵东郊，率勇士突入宫阙，巴延及鄂勒哲特穆尔、定珠、奇尔济苏等捕获之。腾吉斯、塔喇海并伏诛，而其党北奔达赉所，达赉即应以兵。帝遣使谕之，达赉杀使者而率其党逆战，为绰斯戬等所败，遂奔鸿和特穆尔。帝命追袭之，执达赉等送上都，鸿和特穆尔自杀。
先是巴延、腾吉斯二家之奴，怙势为民害，多尔济巴勒巡历漷州，悉捕其人置于法。及还，腾吉斯怒曰：“御史不礼我已甚，辱我家人，我何面目见人耶！”答曰：“多尔济巴勒知奉法而已，它不知也。”腾吉斯从子玛克锡为奇彻亲军指挥使，恣横不法，多尔济巴勒劾奏之。玛克锡因集无赖子欲加害，会腾吉斯被诛，乃罢。
禁私创寺观庵院。僧道入钱五十贯，给度牒，方听出家。
历史大事
公元1334年，第九代伊利汗布赛因死后，诸王争立，内战不息，使整个伊利汗国陷入混战状态。
公元1334年，镰仓幕府灭亡后，改年号建武，采用中国后汉光武帝的年号，模仿再兴汉室之意。日本镰仓时代结束后，南北朝时代开始。 
公元1334年，10岁的苏格兰国王大卫二世与12岁的王后(爱德华三世的幼女)到法国避难。苏格兰又一次处在被彻底征服的边缘。
公元1334年，命僧道与民一体充役。诏儒人免役，依旧制。是年，河决济阴。京师地震，鸡鸣山崩，陷为池，方百里，死者甚众。
公元1334年6月，乔托设计了佛罗伦萨大教堂的钟楼，并为此楼设计了部分浮雕。
公元1334年(元统二年) 六月开元等路发生水，旱，蝗灾，发生饥荒，元廷发钞2万锭，遣官赈之。
1334年 - 人物出生
商琦 甲戌（1334年）作 山水 立轴1.阿梅迪奥六世
阿梅迪奥六世（1334年1月4日-1383年3月1日）意大利的萨伏依伯爵（1343年-1383年在位）。他的外号“绿伯爵”来自他自己穿绿色衣着的习惯和常与穿绿色的随从们来出现国家场合。阿梅迪奥六世为萨伏依伯爵埃蒙内之子，9岁继位。他在1348年越过阿尔卑斯山脉，镇压皮埃蒙特的叛乱。1366年，阿梅迪奥六世领导了一次小型的十字军，支援他的堂兄拜占庭帝国皇帝约翰五世抵抗奥斯曼帝国的侵略。
2.崇光天皇
崇光天皇（すこうてんのう、建武元年4月22日（1334年5月25日） - 应永5年1月13日（1398年1月31日），在位：正平3年 / 贞和4年10月27日（1348年11月18日） - 正平6年 / 观应2年 11月7日（1351年11月26日））是北朝第3代天皇。讳益仁（ますひと）、后改称兴仁（おきひと）。1348年（贞和4年 / 正平3年）被立为太子，同年10月27日光明天皇退位，崇光天皇继任为北朝第3任天皇。
3.耿炳文
元英宗耿炳文（1334年-1403年），濠州（安徽凤阳）人，中国明朝开国功臣之一，以功封长兴侯。明成祖朱棣夺权成功后，御史陈瑛在永乐元年（1403年）劾耿炳文“衣服器皿有龙凤饰，玉带用红鞓，僭妄不道”，耿炳文上吊自杀。炳文长子耿璇是懿文太子朱标长女江都公主的驸马。
4.夏尔措·南喀坚赞
夏尔措·南喀坚赞，藏传佛教高僧。1334年（木狗年，元元统二年）生。
5.韩奕
韩奕（公元1334-1406年），字公望，号蒙庵，苏州人。今存《韩山人诗集》。
命僧道与民一体充役。诏儒人免役，依旧制。是年，河决济阴。京师地震，鸡鸣山崩，陷为池，方百里，死者甚众。